ग्रामीण बोले- आधा किमी दूर निजी कुएं से भरते हैं पानी
ग्रामीण बोले- आधा किमी दूर निजी कुएं से भरते हैं पानी
बैतूल| आमला ब्लॉक के रंभाखेड़ी गांव में 25 सालों से ग्रामीण पानी की समस्या से परेशान है। हालात यह है कि इस गांव में ना ही हैंडपंप खोदा गया है और ना ही नल-जल योजना। इसके कारण महिलाओं को एक किसान के निजी कुएं से आधा किमी दूर सिर पर गुंडी रखकर पानी लाना पड़ता है। मंगलवार को दो दर्जन से अधिक ग्रामीणों ने कलेक्टर ज्ञानेश्वर बी पाटिल से पानी की समस्या का समाधान करने की गुहार लगाई। गांव की सरपंच रामरती बाई, चैतू सरयाम, गौतम चौकीकर सहित अन्य ग्रामीणों ने बताया पानी की समस्या को लेकर विधायक, सांसद को भी जानकारी दी। इसके बाद भी समाधान नहीं हुआ। उन्होंने बताया गर्मी में सबसे अधिक परेशानी होती है।
hin_Deva hin_Deva hin_Deva